Fid-dawl tal-inċidenti traġiċi fit-toroq tagħna li jum wara l-ieħor, qegħdin, sfortunatament, iseħħu ġbarna dawn il-linji gwida minn dokument tal-Knisja li jitkellem fost ħwejjeġ oħra dwar is-sewqan. Kien publikat mill-Vatikan fid-19 ta' Ġunju 2007. 61. Fi kwalunkwe każ, mat-talba lis-sewwieqa sabiex jeżerċitaw kull virtù, fassalna "dekalogu" speċjali għalihom, b'analoġija mal-Għaxar Kmandamenti tal-Mulej. Dawn huma mniżżlin hawn taħt, bħala turija ta' kif wieħed għandu jaġixxi, però wieħed irid iqis li dawn jistgħu jiġu formulati wkoll b'mod differenti. It-triq għandha tkun għalik mezz ta' komunjoni bejn il-popli u mhux kaġun ta' periklu mortali. Il-korteżija, fehma soda u l-prudenza jgħinuk sabiex tegħleb ġrajjiet mhux mistennija. Kun karitatevoli u għin lill-għajrek meta hu fil-bżonn speċjalment ma' dawk vittmi ta' xi aċċident. Il-karozzi m'għandhomx ikunu għalik turija ta' poter, ħakma fuq ħaddieħor u okkażjoni ta' dnub. Bi mħabba ikkonvinċi liż-żgħażagħ u anke lil dawk li mhumiex, biex ma jsuqux meta huma ma jkunux f'kondizzjoni li jagħmlu dan. Agħti min-naħa tiegħek kull għajnuna lill-familji tal-vittmi kawża ta' aċċident stradali. Ressaq lejn xulxin u iġbor flimkien lis-sewwieqa ħatja u l-vittmi li huma kkaġunaw, meta jkun il-waqt, sabiex huma jgħaddu mill-esperjenza ħelliesa li ġġib magħha il-maħfra. Meta tkun qed issuq, ipproteġi lil dik il-parti l-iżjed vulnerabbli. Kun responsabbli lejn l-oħrajn.. Miġbura minn Louis Spiteri
L-10 Kmandamenti għas-sewwieqa